ภูมิปัญญาท้องถิ่นตำบลยะต๊ะ
๒.๑  การส่งเสริมครูภูมิปัญญาท้องถิ่น

ภูมิปัญญาท้องถิ่น  หรือ  ภูมิปัญญาชาวบ้าน  หมายถึง  ความรู้ของชาวบ้านในท้องถิ่น ซึ่งได้มาจากประสบการณ์ และความเฉลียวฉลาดของชาวบ้าน รวมทั้งความรู้ที่สั่งสมมาแต่บรรพบุรุษ สืบทอดจากคนรุ่นหนึ่งไปสู่คนอีกรุ่นหนึ่ง ระหว่างการสืบทอดมีการปรับ ประยุกต์และเปลี่ยนแปลง จนอาจเกิดเป็นความรู้ใหม่ตามสภาพการณ์ทางสังคมวัฒนธรรม และสิ่งแวดล้อม

ภูมิปัญญาเป็นความรู้ที่ประกอบไปด้วยคุณธรรม ซึ่งสอดคล้องกับวิถีชีวิตดั้งเดิมของชาวบ้านในวิถีดั้งเดิมนั้น ชีวิตของชาวบ้านไม่ได้แบ่งแยกเป็นส่วนๆ หากแต่ทุกอย่างมีความสัมพันธ์กัน การทำมาหากิน การอยู่ร่วมกันในชุมชน การปฏิบัติศาสนา พิธีกรรมและประเพณี 
ความรู้เป็นคุณธรรม เมื่อผู้คนใช้ความรู้นั้นเพื่อสร้างความสัมพันธ์ที่ดีระหว่าง คนกับคน คนกับธรรมชาติ และคนกับสิ่งเหนือธรรมชาติ

๒.๒  การถ่ายทอดครูภูมิปัญญาท้องถิ่น
๒.๒.๑  ประวัติความเป็นมาของภูมิปัญญาท้องถิ่น

ตั้งแต่สมัยโบราณตั้งแต่บรรพบุรุษ จนสืบทอดจากคนรุ่นหนึ่งไปสู่คนอีกรุ่นหนึ่ง  สมัยก่อนมีต้นลูกว้าอยู่บริเวณทุ่งนา  ส่วนต้นกก  และต้นหนามเตยจะอยู่ในนา

พอถึงฤดูหน้าเก็บเกี่ยวข้าว  คนสมัยก่อนมักจะพาลูกหลานไปที่นา  พ่อแม่ก็จะให้ลูกไปรอใต้ต้นลูกว้า  ลูกๆไม่รู้จะทำอะไร แล้วสอนลูกเอาต้นหนามเตยมาประดิษฐ์เป็นกระปุก  เพื่อจะใสเม็ดลูกว้า  เพราะตอนนั้นยังไม่มีถุงพลาสติกใช้  แล้วพัฒนาเอาต้นใบเตยมาประดิษฐ์เป็น กระเป๋า  เสื่อ  กระบุ้งมาตั้งแต่บัดนั้นจนถึงปัจจุบัน

๒.๒.๒  ประวัติครูภูมิปัญญาท้องถิ่น
ประวัติส่วนตัว
ชื่อ    นางสีตีมือเล๊าะ     นามสกุล    มะเกะ    เชื้อชาติ    ไทย    สัญชาติ    ไทย      หมายเลขบัตรประชาชน  ๓๙๖๑๐๐๐๑๐๗๔๒๒ วัน เดือน เกิด  ๑  มกราคม  ๒๔๘๖  อายุ  ๖๗    ปี  
ภูมิลำเนา  (บ้านเกิด)    ๕๕/๑    หมู่ที่    ๕     ตำบลยะต๊ะ     อำเภอรามัน     จังหวัดยะลา  รหัสไปรษณีย์    ๙๕๑๔๐
 

สถานที่ทำงาน   ๕๕/๑  หมู่ที่  ๕  ตำบล  ยะต๊ะ  อำเภอ  รามัน  จังหวัด  ยะลา  รหัสไปรษณีย์  ๙๕๑๔๐
 

วุฒิการศึกษา/ระดับการศึกษา  ชั้นประถมศึกษาปีที่  ๔
ประวัติครอบครัว

ชื่อบิดา  นายแวกือจิ  มะเกะ  ชื่อมารดา   นางแมะหาโละ  บือซา  บิดากับมารดาได้ถึงแก่กรรมแล้ว  เป็นบุตรคนที่  ๒  ในจำนวนพี่น้อง  ๓  คน  ซึ่งประกอบไปด้วย
(1)  ชื่อ  - นามสกุล  นางสีตีฮาวอ 
 ฮายีซาอุ  
อาชีพ  ทำสวน
(2)  ชื่อ  - นามสกุล  นางสีตีมือเล๊าะ 
 มะเกะ  
อาชีพ  ทำสวน
(3)  ชื่อ  - นามสกุล  นางสีตีฮายา
  อูเซ็ง  

อาชีพ  ทำสวน
ชื่อสามี/ภรรยา  นายอาหามะ  อุจิกอ  อาชีพ  -  (ถึงแก่กรรมแล้ว)  มีลูก  ๔  คน  
เป็นลูกชาย  ๒  คน  ลูกหญิง  ๒  คน  ซึ่งประกอบไปด้วย
(1)  ชื่อ  - นามสกุล  นางคอลีเย๊าะ  
เจะแมงดี  
อาชีพ  ครูสอนศาสนา
(2)  ชื่อ  - นามสกุล  นายอิบรอเฮม  
อุจิกอ  

อาชีพ  รับจ้างทั่วไป
(3)  ชื่อ  - นามสกุล  นายอิสมาแอ
อุจิกอ  

อาชีพ  รับจ้างทั่วไป
(4)  ชื่อ  - นามสกุล  นางสารีนา

เด็งสาแม
อาชีพ  รับจ้างทั่วไป
ประวัติชีวิตและผลงาน
·  ความเชี่ยวชาญภูมิปัญญา  ด้านศิลปะพื้นถิ่น  

· ได้รับความเชี่ยวชาญ  จากมารดาที่ได้สอนให้ตั้งแต่สมัยยังเยาว์วัย
ประสบการณ์การทำงานด้านที่เชี่ยวชาญ
· ด้านที่เชี่ยวชาญในเฉพาะ  
มีความเชี่ยวชาญด้านการจักสานผลิตภัณฑ์จากใบเตยหนามและต้นกก  ซึ่งมาแปรรูปทำผลิตภัณฑ์เครื่องใช้  เช่น  เสื่อ  กระเป๋า  กระบุ้ง  เป็นต้น
· ระยะเวลาในการทำงานด้านที่มีความเชี่ยวชาญ
การจักสานใบเตยหนามและต้นกบได้ทำมานานแล้ว  แต่เดิมได้ทำผลิตภัณฑ์แบบง่ายๆ  เช่น  เสื่อ  เพื่อใช้ในครัวเรือน  ต่อมาได้ทำผลิตภัณฑ์เครื่องใช้  เช่น  กระเป๋า  กระบุ้ง  เป็นการผลิตที่มีความซับซ้อนมากขึ้น  และก็ได้ทำมาเรื่อยๆจนถึงปัจจุบัน  ซึ่งคนในชุมชนเกิดความสนใจที่จะเรียนรู้  ก็เลยมีการต่อยอดมาถึงปัจจุบัน
· การถ่ายทอดและพัฒนาการถ่ายทอดความรู้
การถ่ายทอดให้ความรู้ในการจักสานใบเตย  ซึ่งแรกเริ่มได้ให้ความรู้แก่ลูกหลาน  ต่อมาได้ขยายไปสอนให้กับคนในชุมชน  โดยจัดการเรียนการสอนในโรงเรียนเพิ่มให้เด็กได้เรียนรู้วิธีทำผลิตภัณฑ์จากวัตถุดิบธรรมชาติในพื้นที่  
๒.๒.๓  กระบวนการและวิธีการผลิตกระเป๋าจากใบเตย


  วัสดุอุปกรณ์
1.  ใบเตย

2.  กบกรีดใบเตย

3.  มีดและไม้ไผ่

ขั้นเตรียมใบเตย  มีทั้งหมด  4  ขั้นตอน  

๑.  การคัดเลือกต้นเตย  ต้นเตยที่จะนำมาทำตอกเตยนั้น เรียกว่าเตยปาหนัน มีลักษณะคล้ายเตยหอมแต่มีขนาดใหญ่กว่า ใบหนากว่าและมีหนามที่ใบ ชาวบ้านจะไปตัดมาแล้วมากนั้นก็คัดเลือกเอาต้นเตยที่มีใบบางๆยาวๆเพื่อเอามาทำเป็นตอกเตยและสมบูรณ์มากกว่า จะไม่เอาใบที่ผอมๆเพราะเมื่อกรีดแล้วจะได้ตอกจำนวนน้อยเส้น

๒.   การตัดใบเตยหนาม เริ่มแรกตัดจะใช้มีดพร้าที่มีความคม ซึ่งการที่ได้ใบเตยที่พอเหมาะนั้นผู้ตัดจะเลือกใบเตยที่ตั้งแต่ประมาณชั้นใบที่ 4  นับจากโคนต้นขึ้นไปและไม่เอาใบยอดที่ยังอ่อนๆ2-3 ชั้นใบนับจากข้างบน จากนั้นจึงฟันมีดพร้าลงไปเฉียงๆให้ติดหัวอ่อน  การไม่ตัดที่โคนต้นนั้น ไม่เพียงให้ได้ใบที่เหมาะเท่านั้น แต่ยังเพื่อให้หัวอ่อนแตกหน่อภายหลัง
๓.  การรีดตัดหนามใบเตย   ในการรีดและไม่กรอบหักเมื่อสาน ทั้งยังกันขึ้นราได้อีกด้วย จะต้องใช้มีดรีดหนามด้านหลังกลางใบออกเสียก่อน โดยจะรีดจากโคนไปหาปลายใบตามยาว  จากนั้นจึงเอามาทัดรวมกันประมาณ 10-15 ใบ   

๔.  การกรีดใบเตย  กรีดจากโคนใบไว้ก็เพื่อสะดวกในการหยิบ หลังจากการรีดแล้วก็ฉีกเอาเส้นที่เป็นหนามทั้ง 2 ข้างของใบออก และเส้นตรงกลางที่เป็นรอยกรีดเอาหนามออกทิ้งไป 

วิธีทำกระเป๋าสตรีจากใบเตย  มีทั้งหมด  6 ขั้นตอนดังนี้ 

1. การขึ้นรูปเริ่มต้นจากการทำก้นกระเป๋า โดยสานด้วยนำเส้นใบเตย  2  เส้นมาทำเหมือนรูปบวก

2. จากนั้นเอาใบเตยมาที่  3  มาสอดไว้ข้างล่าง

3. เอาเส้นที่  1  และที่  2  มาทับขึ้นมา

4. นำเส้นที่  4  ทับข้างบน   เส้นที่  5 ใส่ทับข้างๆ

5. นำเส้นที่  6  และเส้นที่  7  ทับขึ้นมา  ทำแบบนี้ตลอด  จนได้ขนาดตามความต้องการ

6. หลังจากการสานตัวกระเป๋าเสร็จแล้วก็จะมีการเก็บความเรียบร้อยของผลิตภัณฑ์โดยการสานพับลงด้านล่าง

รูปกระเป๋าสตรีจากใบเตยที่เสร็จสมบูรณ์

การต่อยอดเพื่อให้เกิดรายได้
·  ทำให้รู้จักใช้เวลาว่างให้เป็นประโยชน์
· สามารถสร้างรายได้ให้ภูมิปัญญาท้องถิ่น
· สามารถสอนลูกหลานเป็นมรดกสืบทอดต่อไป
